Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρόκειται να εγκριθεί, εξ ονόματος της Ευρωπαϊκής Ένωσης, στην όγδοη διάσκεψη των συμβαλλόμενων μερών της σύμβασης του Ελσίνκι για τις διασυνοριακές επιπτώσεις των βιομηχανικών ατυχημάτων όσον αφορά την πρόταση τροποποίησης του παραρτήματος Ι /* COM/2014/0652 final - 2014/0301 (NLE) */





Αιτιολογική έκθεση 1. ΠΛΑΙΣΙΟ ΤΗΣ ΠΡΟΤΑΣΗΣ Η Ευρωπαϊκή Ένωση και τα περισσότερα κράτη μέλη της είναι συμβαλλόμενα μέρη της Σύμβασης της ΟΕΕ/ΗΕ για τις διασυνοριακές επιπτώσεις των βιομηχανικών ατυχημάτων[1]. Η σύμβαση αφορά τα μέτρα πρόληψης, ετοιμότητας και αντιμετώπισης των βιομηχανικών ατυχημάτων, σε εγκαταστάσεις στις οποίες επιτελούνται επικίνδυνες δραστηριότητες ικανές να έχουν διασυνοριακές επιπτώσεις. Η οδηγία Σεβέζο II[2] είναι η νομική πράξη με την οποία εκπληρώνονται οι υποχρεώσεις της Ευρωπαϊκής Ένωσης που απορρέουν από τη Σύμβαση. Το παράρτημα Ι της Σύμβασης και το παράρτημα Ι της οδηγίας Σεβέζο ΙΙ απαριθμούν κατηγορίες επικίνδυνων ουσιών και επικίνδυνες ουσίες με σκοπό τον καθορισμό των επικίνδυνων δραστηριοτήτων. Τον Ιούνιο του 2015 η οδηγία Σεβέζο II θα αντικατασταθεί από την οδηγία Σεβέζο III[3], η οποία, μεταξύ άλλων, τροποποιεί το παράρτημα Ι. 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Κατά την 7η σύνοδό της το 2012 η Διάσκεψη των Συμβαλλόμενων Μερών (COP) της Σύμβασης της ΟΕΕ/ΗΕ για τις διασυνοριακές επιπτώσεις των βιομηχανικών ατυχημάτων ανέθεσε στην ομάδα εργασίας για την ανάπτυξη της σύμβασης (WGD) να συντάξει ένα αναθεωρημένο παράρτημα Ι της Σύμβασης, έτσι ώστε το εν λόγω παράρτημα να εναρμονιστεί με το Παγκοσμίως Εναρμονισμένο Σύστημα (GHS) ταξινόμησης και επισήμανσης των χημικών προϊόντων και να εξασφαλιστεί η συνοχή του με την αντίστοιχη νομοθεσία της Ευρωπαϊκής Ένωσης (δηλαδή την οδηγία Σεβέζο ΙΙΙ). Η ομάδα εργασίας οριστικοποίησε την πρόταση τροποποίησης του παραρτήματος I της Σύμβασης. Στις συζητήσεις συμμετείχαν εμπειρογνώμονες των κρατών μελών της ΕΕ, καθώς και της Επιτροπής. Το προεδρείο των συμβαλλόμενων μερών της Σύμβασης εξέφρασε τη στήριξή του στην πρόταση, όταν συνήλθε τον Ιούλιο του 2014, και θα την υποβάλει στην COP προς έγκριση, όταν συνέλθει τον Δεκέμβριο του 2014. Καθώς ο σκοπός της παρούσας πρότασης είναι το παράρτημα Ι της Σύμβασης να ευθυγραμμιστεί με το παράρτημα Ι της οδηγίας Σεβέζο III, δεν αναμένεται να υπάρξουν περιβαλλοντικές ή κοινωνικοοικονομικές επιπτώσεις στην ΕΕ. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Το σχέδιο κειμένου προσαρμόζει το περιεχόμενο του παραρτήματος Ι της Σύμβασης με το παράρτημα Ι της οδηγίας Σεβέζο ΙΙΙ. Ως εκ τούτου, είναι απολύτως σύμφωνο με την υφιστάμενη νομοθεσία της Ευρωπαϊκής Ένωσης και όλες οι σχετικές επιφυλάξεις που εξέφρασε η Ευρωπαϊκή Ένωση όσον αφορά το ισχύον παράρτημα I της Σύμβασης θα μπορέσουν να αρθούν, μόλις η προτεινόμενη τροπολογία εγκριθεί από τη Διάσκεψη των Μερών και αρχίσει να ισχύει. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Η προτεινόμενη απόφαση δεν έχει δημοσιονομικές επιπτώσεις για την Ένωση. Με βάση τα ανωτέρω, κατά την όγδοη συνεδρίαση των συμβαλλόμενων μερών της Σύμβασης της ΟΕΕ/ΗΕ για τις διασυνοριακές επιπτώσεις των βιομηχανικών ατυχημάτων, η Ευρωπαϊκή Ένωση θα πρέπει να υποστηρίξει την έγκριση του σχεδίου αναθεωρημένου παραρτήματος I. 2014/0301 (NLE) Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρόκειται να εγκριθεί, εξ ονόματος της Ευρωπαϊκής Ένωσης, στην όγδοη διάσκεψη των συμβαλλόμενων μερών της σύμβασης του Ελσίνκι για τις διασυνοριακές επιπτώσεις των βιομηχανικών ατυχημάτων όσον αφορά την πρόταση τροποποίησης του παραρτήματος Ι ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 218 παράγραφος 9, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Η Ένωση είναι συμβαλλόμενο μέρος της Σύμβασης της ΟΕΕ/ΗΕ για τις διασυνοριακές επιπτώσεις των βιομηχανικών ατυχημάτων1 (στο εξής αναφερόμενη ως «η Σύμβαση»). (2) Το παράρτημα I της Σύμβασης περιλαμβάνει κατηγορίες και κατονομασθείσες επικίνδυνες ουσίες με σκοπό τον καθορισμό επικίνδυνων δραστηριοτήτων. (3) Σύμφωνα με το άρθρο 26 παράγραφος 4 της Σύμβασης, κάθε τροποποίηση του παραρτήματος I αρχίζει να ισχύει, για τα μέρη της Σύμβασης που δεν έχουν κοινοποιήσει την αντίρρησή τους, δώδεκα μήνες μετά την κοινοποίησή της στα συμβαλλόμενα μέρη από την εκτελεστική γραμματεία, κατόπιν έγκρισής της από τη διάσκεψη των μερών με πλειοψηφία των εννέα δεκάτων των συμβαλλόμενων μερών που είναι παρόντα και ψηφίζουν στη συνεδρίαση, υπό τον όρο ότι τουλάχιστον δεκαέξι μέρη δεν έχουν κοινοποιήσει αντιρρήσεις. (4) Το κείμενο της πρότασης τροποποίησης του παραρτήματος I συμφωνήθηκε στο πλαίσιο της ομάδας εργασίας για την ανάπτυξη της Σύμβασης, εγκρίθηκε από το προεδρείο των συμβαλλόμενων μερών της Σύμβασης και θα υποβληθεί προς έγκριση κατά την προσεχή διάσκεψη των μερών, που θα πραγματοποιηθεί στη Γενεύη από τις 3 έως τις 5 Δεκεμβρίου 2014. (5) Η τροποποίηση του παραρτήματος I αναμένεται να το ευθυγραμμίσει πλήρως με το παράρτημα I της οδηγίας 2012/18/ΕΕ του Ευρωπαϊκού Κοινοβουλίου και του Συμβουλίου, της 4ης Ιουλίου 20123. (6) Η τροποποίηση του παραρτήματος I της Σύμβασης θα πρέπει συνεπώς να εγκριθεί. (7) Η επιφύλαξη που διατυπώθηκε από την Ευρωπαϊκή Ένωση κατά την έκδοση της πρώτης τροποποίησης του παραρτήματος Ι της Σύμβασης βασίστηκε στις υπάρχουσες διαφορές μεταξύ του παραρτήματος Ι και της ισχύουσας νομοθεσίας της ΕΕ, η οποία δεν θα υφίσταται πλέον, αφότου τροποποιηθεί το παράρτημα Ι. Η εν λόγω επιφύλαξη θα πρέπει να αρθεί, όταν αρχίσει να ισχύει η τροποποίηση του παραρτήματος I της Σύμβασης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η θέση που θα λάβει η Ευρωπαϊκή Ένωση κατά την όγδοη διάσκεψη των συμβαλλόμενων μερών της Σύμβασης είναι η στήριξη της προτεινόμενης τροποποίησης του παραρτήματος I της Σύμβασης, όπως περιέχεται στο παράρτημα της παρούσας απόφασης. Άρθρο 2 Ο Πρόεδρος του Συμβουλίου εξουσιοδοτείται να ορίσει το (τα) πρόσωπο (-α) που είναι αρμόδιο (-α) να αποσύρει (-ουν), εξ ονόματος της Ένωσης, τις εναπομένουσες επιφυλάξεις που περιέχονται στο παράρτημα I της απόφασης 98/685/ΕΚ του Συμβουλίου, με την επιφύλαξη τροποποίησης του παραρτήματος I της Σύμβασης που αναφέρεται στο άρθρο 1, η οποία θα αρχίσει να ισχύει σύμφωνα με το άρθρο 26 παράγραφος 4 της Σύμβασης. Βρυξέλλες, Για το Συμβούλιο Ο Πρόεδρος [1] Απόφαση 98/685/EΚ του Συμβουλίου, της 23ης Μαρτίου 1998, σχετικά με τη σύναψη από την Ευρωπαϊκή Κοινότητα της σύμβασης για τις διασυνοριακές επιπτώσεις των βιομηχανικών ατυχημάτων, (ΕΕ L 326 της 3.12.1998, σ. 5). [2] Οδηγία 96/82/ΕΚ του Συμβουλίου, της 9ης Δεκεμβρίου 1996, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (ΕΕ L 10 της 14.01.1997, σ. 13). [3] Οδηγία 2012/18/EE του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες και για την τροποποίηση και στη συνέχεια την κατάργηση της οδηγίας 96/82/ΕΚ του Συμβουλίου (ΕΕ L 197 της 24.7.2012, σ. 1). ΠΑΡΑΡΤΗΜΑ Που επισυνάπτεται στην πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρόκειται να εγκριθεί, εξ ονόματος της Ευρωπαϊκής Ένωσης, στην όγδοη διάσκεψη των συμβαλλόμενων μερών της σύμβασης του Ελσίνκι για τις διασυνοριακές επιπτώσεις των βιομηχανικών ατυχημάτων όσον αφορά την πρόταση τροποποίησης του παραρτήματος I Πρόταση τροποποίησης του παραρτήματος I της Σύμβασης της ΟΗΕ/ΗΕ για τις διασυνοριακές επιπτώσεις των βιομηχανικών ατυχημάτων Υποβλήθηκε από την ομάδα εργασίας για την ανάπτυξη της Σύμβασης Η Διάσκεψη των συμβαλλόμενων μερών, Αναγνωρίζοντας την ανάγκη να επικαιροποιηθούν οι κατηγορίες των ουσιών και παρασκευασμάτων, καθώς και των κατονομαζόμενων ουσιών και των οριακών ποσοτήτων τους, όπως περιέχονται στο παράρτημα Ι της Σύμβασης, για τους σκοπούς θέσπισης των κριτηρίων του παγκοσμίως εναρμονισμένου συστήματος του ΟΗΕ για την ταξινόμηση και την επισήμανση των χημικών προϊόντων (ST/SG/AC.10/30/Rev.4) και για να διατηρηθεί η συνεκτικότητα με την αντίστοιχη νομοθεσία της ΕΕ, Λαμβάνοντας υπόψη την απόφασή της να προβεί στην αναθεώρηση των επικίνδυνων ουσιών και των ποσοτήτων τους που περιέχονται στο παράρτημα I και στην απόφασή της 2004/4 για τη σύσταση της ομάδας εργασίας για την ανάπτυξη της Σύμβασης, Σημειώνοντας την πρόταση για την τροποποίηση του παραρτήματος Ι, που συνέταξε η ομάδα εργασίας με βάση διεξοδική επανεξέταση (για την παραπομπή βλέπε τα πρακτικά των δύο συνεδριάσεων: WGD3/3-4 Σεπτεμβρίου 2013 και WGD4/28-29 Απριλίου 2014) και η οποία έλαβε τη στήριξη του Προεδρείου, Τροποποιεί το παράρτημα Ι της Σύμβασης για τις επικίνδυνες ουσίες για τους σκοπούς καθορισμού επικίνδυνων δραστηριοτήτων, όπως προσδιορίζονται ακολούθως. Προτεινόμενη αναθεώρηση του παραρτήματος Ι της Σύμβασης Επικίνδυνες ουσίες για τους σκοπούς καθορισμού επικίνδυνων δραστηριοτήτων1 Όταν μια ουσία ή μείγμα που κατονομάζεται στο παράρτημα ΙΙ εμπίπτει επίσης σε μία ή παραπάνω κατηγορίες του μέρους Ι, χρησιμοποιείται η οριακή ποσότητα που αναφέρεται στο μέρος ΙΙ. Για την ταυτοποίηση επικίνδυνων δραστηριοτήτων, τα Συμβαλλόμενα Μέρη λαμβάνουν υπόψη τους τις πραγματικές ή εικαζόμενες επικίνδυνες ιδιότητες και/ή ποσότητες όλων των υφιστάμενων επικίνδυνων ουσιών ή των υφιστάμενων ουσιών που μπορεί λογικά να προβλεφθεί ότι μπορεί να παραχθούν κατά την απώλεια του ελέγχου σε μια δραστηριότητα, συμπεριλαμβανομένων των δραστηριοτήτων αποθήκευσης, στο πλαίσιο μιας επικίνδυνης δραστηριότητας. 1. Μέρος I. Κατηγορίες ουσιών και μειγμάτων που κατονομάζονται στο Μέρος II Κατηγορία σύμφωνα με το παγκοσμίως εναρμονισμένο σύστημα (GHS) του ΟΗΕ για την ταξινόμηση και την επισήμανση των χημικών προϊόντων || Οριακή ποσότητα (μετρικοί τόνοι) || 1. Οξείας τοξικότητας, κατηγορίας 1, όλες οι οδοί έκθεσης2 || 20 2. Οξείας τοξικότητας: Κατηγορίας 2, όλες οι οδοί έκθεσης3 Κατηγορίας 3, έκθεση διά της εισπνοής4 || 200 3. Ειδική τοξικότητα στα όργανα-στόχους (STOT) — ύστερα από εφάπαξ έκθεση (SE) STOT, Κατηγορία 15 || 200 4. Εκρηκτικές — ασταθείς εκρηκτικές ή εκρηκτικές, στις οποίες η ουσία, το μείγμα ή το αντικείμενο υπάγεται στη διαίρεση 1.1, 1.2, 1.3, 1.5 ή 1.6 του κεφαλαίου 2.1.2 των κριτηρίων του GHS ή ουσίες ή μείγματα που έχουν εκρηκτικές ιδιότητες σύμφωνα με τις σειρές δοκιμών 2 του μέρους Ι των συστάσεων των Ηνωμένων Εθνών για τη μεταφορά επικίνδυνων εμπορευμάτων: Δοκιμές και κριτήρια και οι οποίες δεν υπάγονται στις τάξεις κινδύνου «οργανικά υπεροξείδια» ή «αυτοαντιδρώσες ουσίες ή μείγματα»6, 7 || 50 5. Εκρηκτικές, στις οποίες η ουσία, το μείγμα ή το αντικείμενο υπάγεται στη διαίρεση 1.4 του κεφαλαίου 2.1.2 του GHS8 || 200 6. Εύφλεκτα αέρια, κατηγορίας 1 ή 29 || 50 7. Αερολύματα10, κατηγορίας 1 ή 2, τα οποία περιέχουν εύφλεκτα αέρια κατηγορίας 1 ή 2 ή εύφλεκτα υγρά κατηγορίας 1 || 500 (καθαρό) 8. Αερολύματα κατηγορίας 1 ή 2, τα οποία δεν περιέχουν εύφλεκτα αέρια κατηγορίας 1 ή 2 ή εύφλεκτα υγρά κατηγορίας 111 || 50 000 (καθαρό) 9. Οξειδωτικά αέρια, κατηγορίας 112 || 200 10. Εύφλεκτα υγρά: Εύφλεκτα υγρά κατηγορίας 1, ή Εύφλεκτα υγρά κατηγορίας 2 ή 3 τα οποία διατηρούνται σε θερμοκρασία υψηλότερη από το σημείο βρασμού τους13, ή Άλλα υγρά με σημείο ανάφλεξης ≤ 60 °C, τα οποία διατηρούνται σε θερμοκρασία υψηλότερη από το σημείο βρασμού τους14 || 50 11. Εύφλεκτα υγρά: Εύφλεκτα υγρά κατηγοριών 2 ή 3 όπου οι ιδιαίτερες συνθήκες, όπως υψηλή πίεση ή υψηλή θερμοκρασία, ενδέχεται να προκαλέσουν κινδύνους μεγάλου ατυχήματος15, ή Άλλα υγρά με σημείο ανάφλεξης ≤ 60 °C, όπου οι ιδιαίτερες συνθήκες επεξεργασίας, όπως υψηλή πίεση ή υψηλή θερμοκρασία ενδέχεται να προκαλέσουν κινδύνους μεγάλου ατυχήματος || 200 12. Εύφλεκτα υγρά, κατηγορίας 2 ή 3 που δεν καλύπτονται από τις 10 και 1116 || 50 000 13. Αυτοαντιδρώσες ουσίες και μείγματα και οργανικά υπεροξείδια: Αυτοαντιδρώσες ουσίες και μείγματα, τύπου Α ή Β ή οργανικά υπεροξείδια, τύπου Α ή Β17 || 50 14. Αυτοαντιδρώσες ουσίες και μείγματα και οργανικά υπεροξείδια: Αυτοαντιδρώσες ουσίες και μείγματα τύπου C, D, E ή F ή οργανικά υπεροξείδια τύπου C, D, E ή F18 || 200 15. Πυροφορικά υγρά και στερεά, κατηγορίας 1 || 200 16. Οξειδωτικά υγρά και στερεά, κατηγορίας 1, 2 ή 3 || 200 17. Επικίνδυνο για το υδάτινο περιβάλλον, κατηγορίας οξέος κινδύνου 1 ή χρόνιου κινδύνου 119 || 200 18. Επικινδυνότητα για το υδάτινο περιβάλλον – κατηγορία χρόνιου κινδύνου 220 || 500 19. Ουσίες και μείγματα τα οποία αντιδρούν βίαια με το νερό, όπως το ακετυλοχλωρίδιο, το τετραχλωριούχο τιτάνιο || 500 20. Ουσίες και μείγματα τα οποία, σε επαφή με το νερό, εκλύουν εύφλεκτα αέρια, κατηγορίας 121 || 500 21. Ουσίες και μείγματα τα οποία, σε επαφή με το νερό, εκλύουν τοξικά αέρια (ουσίες και μείγματα τα οποία σε επαφή με το νερό ή με υγρό αέρα εκλύουν αέρια που εμπίπτουν στην κατηγορία οξείας τοξικότητας 1, 2 ή 3, όπως είναι το φωσφορούχο αργίλιο, ο πενταθειούχος φώσφορος) || 200 2. Μέρος II. Κατονομαζόμενες ουσίες Ουσία || Οριακή ποσότητα (μετρικοί τόνοι) || 1α. Νιτρικό αμμώνιο22 || 10 000 1β. Νιτρικό αμμώνιο23 || 5 000 1γ. Νιτρικό αμμώνιο24 || 2 500 1δ. Νιτρικό αμμώνιο25 || 50 2α. Νιτρικό κάλιο26 || 10 000 2β. Νιτρικό κάλιο27 || 5 000 3. Πεντοξείδιο του αρσενικού, αρσενικικό οξύ (V) και/ή τα άλατά του || 2 4. Τριοξείδιο του αρσενικού, αρσενικώδες οξύ (ΙΙΙ) και/ή τα άλατά του || 0,1 5. Βρώμιο || 100 6. Χλώριο || 25 7. Ενώσεις νικελίου υπό μορφή εισπνεύσιμων κόνεων: μονοξείδιο του νικελίου, διοξείδιο του νικελίου, θειούχο νικέλιο, διθειούχο νικέλιο, τριοξείδιο του νικελίου || 1 8. Αιθυλενοϊμίνη || 20 9. Φθόριο || 20 10. Φορμαλδεΰδη (συγκέντρωση ≥ 90 %) || 50 11. Υδρογόνο || 50 12. Υδροχλώριο (υγροποιημένο αέριο) || 250 13. Αλκυλομολυβδικές ενώσεις || 50 14. Υγροποιημένα αέρια εξαιρετικά εύφλεκτα, κατηγορίας 1 ή 2 [συμπεριλαμβανομένου του υγραερίου (LPG)] και φυσικό αέριο28 || 200 15. Ακετυλένιο || 50 16. Αιθυλενοξείδιο || 50 17. Προπυλενοξείδιο || 50 18. Μεθανόλη || 5 000 19. 4, 4'-μεθυλενο δις (2-χλωροανιλίνη) και/ή άλατά της υπό μορφή σκόνης || 0,01 20. Ισοκυανικό μεθύλιο || 0,15 21. Οξυγόνο || 2 000 22. Διισοκυανικό τολουόλιο (2,4 Διισοκυανικό τολουόλιο και 2,6 Διισοκυανικό τολουόλιο) || 100 23. Καρβονυλοχλωρίδιο (φωσγένιο) || 0,75 24. Αρσίνη (υδρίδιο του αρσενικού) || 1 25. Φωσφίνη (υδρίδιο του φωσφόρου) || 1 26. Διχλωρίδιο του θείου || 1 27. Τριοξείδιο του θείου || 75 28. Πολυχλωροδιβενζοφουράνια και πολυχλωροδιβενζοδιοξίνες [συμπεριλαμβανομένης της τετραχλωροδιβενζοδιοξίνης (TCDD)], εκφρασμένα σε ισοδύναμα TCDD29 || 0,001 29. Τα ακόλουθα καρκινογόνα ή τα μείγματα που περιέχουν τις ακόλουθες καρκινογόνες ουσίες σε συγκεντρώσεις άνω του 5% κατά βάρος: 4-Αμινοδιφαινύλιο και/ή τα άλατά του, βενζοτριχλωρίδιο, βενζιδίνη και/ή τα άλατά της, δις (χλωρομεθυλ) αιθέρας, χλωρομεθυλομεθυλαιθέρας, 1,2-διβρωμοαιθάνιο, θειικό διαιθύλιο, θειικό διμεθύλιο, διμεθυλοκαρβαμοϋλοχλωρίδιο, 1,2-διβρωμο-3-χλωροπροπάνιο, 1,2-διμεθυλυδραζίνη, διμεθυλονιτρωδαμίνη, εξαμεθυλοφωσφορικό τριαμίδιο, υδραζίνη, 2-ναφθυλαμίνη και/ή τα άλατά της, 4-νιτροδιφαινύλιο και 1,3- προπανοσουλτόνη || 2 30. Πετρελαιοειδή και εναλλακτικά καύσιμα: α) Βενζίνες και νάφθα· β) Κηροζίνες (καθώς και καύσιμα αεριωθουμένων)· γ) Πετρέλαιο εσωτερικής καύσης (όπου περιλαμβάνονται πετρέλαιο κίνησης, θέρμανσης και πετρέλαιο χρησιμοποιούμενο σε μείγματα)· δ) Βαρύ μαζούτ· ε) Εναλλακτικά καύσιμα που εξυπηρετούν τους ίδιους σκοπούς κι έχουν τις ίδιες ιδιότητες, όσον αφορά την ευφλεκτότητα και τους περιβαλλοντικούς κινδύνους, με τα προϊόντα που αναφέρονται στα στοιχεία α) έως δ) || 25 000 31. Άνυδρη αμμωνία || 200 32. Τριφθοριούχο βόριο || 20 33. Υδρόθειο || 20 34. Πιπεριδίνη || 200 35. Δις(2-διμεθυλαμινοαιθύλιο)(μεθυλο)αμίνη || 200 36. 3-(2-αιθυλεξύλιο)προπυλαμίνη || 200 37. Μείγματα υποχλωριώδους νατρίου που ταξινομούνται στην κατηγορία 1 ως προς την υδάτινη τοξικότητα [H400], τα οποία περιέχουν ενεργό χλώριο σε περιεκτικότητα κάτω από 5% και δεν περιλαμβάνονται σε καμία από τις άλλες κατηγορίες κινδύνου του μέρους 1 του παραρτήματος I.30 || 500 38. Προπυλαμίνη31 || 2 000 39. Ακρυλικός τριβουτυλεστέρας31 || 500 40. 2-μεθυλο-3-βουτενιτρίλιο31 || 2 000 41. Τετραϋδρο-3,5-διμεθυλο-1,3,5-θειαδιαζινο-2-θειόνη (νταζομέτ)31 || 200 42. Ακρυλικός μεθυλεστέρας31 || 2 000 43. Μεθυλοπυριδίνη31 || 2 000 44. 1-βρομο-3-χλωροπροπάνιο31 || 2 000 Σημειώσεις: 1 Κριτήρια σύμφωνα με το παγκοσμίως εναρμονισμένο σύστημα (GHS) του ΟΗΕ για την ταξινόμηση και την επισήμανση των χημικών προϊόντων (ST/SG/AC.10/30/Rev.4). Τα συμβαλλόμενα μέρη θα πρέπει να χρησιμοποιούν τα κριτήρια, όταν ταξινομούν ουσίες ή μείγματα για τους σκοπούς του μέρους Ι του παρόντος παραρτήματος, εκτός εάν η εθνική νομοθεσία προβλέπει κριτήρια με δεσμευτική νομική ισχύ. Τα μείγματα αντιμετωπίζονται όπως οι καθαρές ουσίες, υπό τον όρο ότι παραμένουν εντός των ορίων συγκέντρωσης τα οποία καθορίζονται, ανάλογα με τις ιδιότητές τους, βάσει του GHS, εκτός εάν δίδεται ειδικά ποσοστιαία σύνθεση ή άλλη περιγραφή. 2 Σύμφωνα με τα κριτήρια στα κεφάλαια 3.1.2 και 3.1.3 του GHS. 3 Σύμφωνα με τα κριτήρια στα κεφάλαια 3.1.2 και 3.1.3 του GHS. 4 Οι ουσίες που εμπίπτουν στην οξείας τοξικότητας κατηγορία 3 με έκθεση διά του στόματος εμπίπτουν στην οξείας τοξικότητας καταχώριση 2 στις περιπτώσεις όπου δεν προκύπτει οξεία τοξικότητα ούτε διά της εισπνοής ούτε διά του δέρματος, για παράδειγμα λόγω έλλειψης επαρκών στοιχείων για την τοξικότητα σε έκθεση διά της εισπνοής ή διά του δέρματος. 5 Οι ουσίες που έχουν παραγάγει σημαντική τοξικότητα σε ανθρώπους, ή οι οποίες, βάσει στοιχείων από μελέτες σε πειραματόζωα, μπορεί να υποτεθεί ότι δύνανται να παραγάγουν σημαντική τοξικότητα στους ανθρώπους ύστερα από μία εφάπαξ έκθεση. Περαιτέρω οδηγίες δίνονται στο σχήμα 3.8.1. και στον πίνακα 3.8.1 στο μέρος 3 του GHS. 6 Δοκιμές για τις εκρηκτικές ιδιότητες των ουσιών και των μειγμάτων είναι απαραίτητες μόνον εάν η διαδικασία ελέγχου σύμφωνα με το προσάρτημα 6 μέρος 3 του Εγχειριδίου Δοκιμών και Κριτηρίων του ΟΗΕ προσδιορίζει την ουσία ή το μείγμα ως δυνητικά ενέχουσα εκρηκτικές ιδιότητες. 7 Στην τάξη κινδύνου «εκρηκτικά» περιλαμβάνονται τα εκρηκτικά αντικείμενα. Εάν είναι γνωστή η ποσότητα της εκρηκτικής ουσίας ή του εκρηκτικού μείγματος που περιέχει το αντικείμενο, η εν λόγω ποσότητα λαμβάνεται υπόψη για τους σκοπούς της παρούσας Σύμβασης. Εάν δεν είναι γνωστή η ποσότητα της εκρηκτικής ουσίας ή του εκρηκτικού μείγματος που περιέχει το αντικείμενο, ολόκληρο το αντικείμενο θεωρείται εκρηκτική ουσία για τους σκοπούς της παρούσας Σύμβασης. 8 Αν τα εκρηκτικά της διαίρεσης 1.4 έχουν αποσυσκευαστεί ή επανασυσκευαστεί, υπάγονται στην καταχώριση 4 (εκρηκτικό), εκτός εάν προκύπτει ότι ο κίνδυνος εξακολουθεί να αντιστοιχεί στην διαίρεση 1.4 σύμφωνα με το GHS. 9 Σύμφωνα με τα κριτήρια στο κεφάλαιο 2.2.2 του GHS. 10 Τα αερολύματα ταξινομούνται σύμφωνα με τα κριτήρια του κεφαλαίου 2.3 του GHS και τις συστάσεις των Ηνωμένων Εθνών για τη μεταφορά επικίνδυνων εμπορευμάτων που αναφέρονται στο Εγχειρίδιο Δοκιμών και Κριτηρίων, μέρος ΙΙΙ, τμήμα 31. 11 Προκειμένου να χρησιμοποιηθεί αυτή η καταχώριση, πρέπει να τεκμηριώνεται ότι το δοχείο δεν περιέχει εύφλεκτο αέριο κατηγορίας 1 ή 2 ή δεν περιέχει εύφλεκτο υγρό κατηγορίας 1. 12 Σύμφωνα με τα κριτήρια στο κεφάλαιο 2.4.2 του GHS. 13 Σύμφωνα με τα κριτήρια στο κεφάλαιο 2.4.2 του GHS. 14 Τα υγρά με σημείο ανάφλεξης άνω των 35°C μπορεί να θεωρούνται ως μη εύφλεκτα για ορισμένους κανονιστικούς σκοπούς (π.χ. μεταφορά), εάν έχουν σημειωθεί αρνητικά αποτελέσματα κατά την εξέταση διατήρησης της καύσης L.2 μέρος III τμήμα 32 του εγχειριδίου δοκιμών και κριτηρίων του ΟΗΕ. Ωστόσο, αυτό δεν ισχύει υπό ιδιαίτερες συνθήκες, όπως υψηλή θερμοκρασία ή πίεση, και συνεπώς τα εν λόγω υγρά περιλαμβάνονται σε αυτήν την καταχώριση. 15 Σύμφωνα με τα κριτήρια στο κεφάλαιο 2.4.2 του GHS. 16 Σύμφωνα με τα κριτήρια στο κεφάλαιο 2.4.2 του GHS. 17 Σύμφωνα με τα κριτήρια στα κεφάλαια 2.8.2 και 2.15.2.2 του GHS. 18 Σύμφωνα με τα κριτήρια στα κεφάλαια 2.8.2 και 2.15.2.2 του GHS. 19 Σύμφωνα με τα κριτήρια στο κεφάλαιο 4.1.2 του GHS. 20 Σύμφωνα με τα κριτήρια στο κεφάλαιο 4.1.2 του GHS. 21 Σύμφωνα με τα κριτήρια στο κεφάλαιο 2.12.2 του GHS. 22 Νιτρικό αμμώνιο (10,000): λιπάσματα ικανά για αυτοσυντηρούμενη αποσύνθεση. Ισχύει για τα σύνθετα λιπάσματα – με βάση το νιτρικό αμμώνιο (το σύνθετο λίπασμα περιέχει νιτρικό αμμώνιο και φωσφορικά άλατα και/ή ανθρακικό κάλιο) τα οποία είναι ικανά για αυτοσυντηρούμενη αποσύνθεση σύμφωνα με τη δοκιμή σκάφης των ΗΕ (βλέπε Εγχειρίδιο Δοκιμών και Κριτηρίων του ΟΗΕ, μέρος ΙΙΙ εδάφιο 38.2) και των οποίων η περιεκτικότητα σε άζωτο που προκύπτει από το νιτρικό αμμώνιο είναι: α) μεταξύ 15,75% και –24,5% κατά βάρος (περιεκτικότητα σε άζωτο 15,75% και 24,5% κατά βάρος λόγω νιτρικού αμμωνίου αντιστοιχεί σε 45% και 70% νιτρικό αμμώνιο αντίστοιχα) και με συνολικά καύσιμα / οργανικά υλικά που είτε δεν υπερβαίνουν το 0,4%, είτε πληρούν τις απαιτήσεις της κατάλληλης δοκιμής εκρηκτικότητας (π.χ. δοκιμή χαλυβδοσωλήνα 4 ιντσών)· β) 15,75% κατά βάρος ή λιγότερο και με απεριόριστα καύσιμα υλικά. 23 Νιτρικό αμμώνιο (5,000): τύπος χαρακτηρισμού λιπάσματος. Ισχύει για τα απλά λιπάσματα με βάση το νιτρικό αμμώνιο και τα σύνθετα λιπάσματα με βάση το νιτρικό αμμώνιο των οποίων η περιεκτικότητα σε άζωτο που προκύπτει από το νιτρικό αμμώνιο είναι: α) μεγαλύτερη του 24,5% κατά βάρος, πλην των μειγμάτων απλών λιπασμάτων με βάση το νιτρικό αμμώνιο και με δολομίτη, ασβεστόλιθο και/ή ανθρακικό ασβέστιο καθαρότητας τουλάχιστον 90%, β) μεγαλύτερη του 15,75% κατά βάρος προκειμένου για μείγματα νιτρικού και θειικού αμμωνίου, γ) πάνω από 28% (περιεκτικότητα σε άζωτο 28% κατά βάρος λόγω νιτρικού αμμωνίου αντιστοιχεί σε 80% νιτρικό αμμώνιο) κατά βάρος για μείγματα απλών λιπασμάτων με βάση το νιτρικό αμμώνιο με δολομίτη, ασβεστόλιθο και/ή ανθρακικό ασβέστιο καθαρότητας τουλάχιστον 90%, δ) και τα οποία πληρούν τις απαιτήσεις της κατάλληλης δοκιμής εκρηκτικότητας (π.χ. δοκιμή χαλυβδοσωλήνα 4 ιντσών). 24 Νιτρικό αμμώνιο (2,500): τεχνική ποιότητα. Ισχύει για: α) το νιτρικό αμμώνιο και τα μείγματα νιτρικού αμμωνίου των οποίων η περιεκτικότητα σε άζωτο που προκύπτει από το νιτρικό αμμώνιο είναι: i) μεταξύ 24,5% και –28% κατά βάρος και τα οποία δεν περιέχουν περισσότερο από 0,4% καύσιμες ουσίες, ii) μεγαλύτερη του 28% κατά βάρος και τα οποία δεν περιέχουν περισσότερο από 0,2% καύσιμες ουσίες, β) για υδατικά διαλύματα νιτρικού αμμωνίου στα οποία η συγκέντρωση νιτρικού αμμωνίου είναι άνω του 80% κατά βάρος. 25 Νιτρικό αμμώνιο (50): υλικό «εκτός προδιαγραφών» και λιπάσματα τα οποία δεν πληρούν τις απαιτήσεις της κατάλληλης δοκιμής εκρηκτικότητας (π.χ. δοκιμή χαλυβδοσωλήνα 4 ιντσών). Ισχύει για: α) υλικά απορριπτόμενα κατά τη διεργασία παραγωγής και για το νιτρικό αμμώνιο και μείγματα νιτρικού αμμωνίου, τα απλά λιπάσματα με βάση το νιτρικό αμμώνιο και τα σύνθετα λιπάσματα με βάση το νιτρικό αμμώνιο που αναφέρονται στις σημειώσεις 23 και 24, τα οποία επιστρέφονται ή έχουν επιστραφεί από τον τελικό χρήστη στον παραγωγό, σε εγκατάσταση προσωρινής αποθήκευσης ή επανεπεξεργασίας προκειμένου να υποβληθούν και πάλι σε διεργασίες, ανακύκλωση ή επεξεργασία για την ασφαλή τους χρησιμοποίηση, επειδή δεν πληρούν πλέον τις προδιαγραφές των σημειώσεων 23 και 24, β) τα λιπάσματα που αναφέρονται στις σημειώσεις 22α) και 23 που δεν πληρούν τις απαιτήσεις της κατάλληλης δοκιμής εκρηκτικότητας (π.χ. δοκιμή χαλυβδοσωλήνα 4 ιντσών). 26 Νιτρικό κάλιο (10,000): σύνθετα λιπάσματα με βάση το νιτρικό κάλιο (υπό μορφή βώλων/κόκκων) τα οποία έχουν το ίδιο επικίνδυνες ιδιότητες με το καθαρό νιτρικό κάλιο. 27 Νιτρικό κάλιο (5,000): σύνθετα λιπάσματα με βάση το νιτρικό κάλιο (υπό κρυσταλλική μορφή) τα οποία έχουν το ίδιο επικίνδυνες ιδιότητες με το καθαρό νιτρικό κάλιο. 28 Αναβαθμισμένο βιοαέριο: για τους σκοπούς της εφαρμογής της παρούσας Σύμβασης, το αναβαθμισμένο βιοαέριο μπορεί να ταξινομηθεί στην καταχώριση 14 του παραρτήματος Ι μέρος 2, αν έχει υποστεί επεξεργασία σύμφωνα με τα πρότυπα που εφαρμόζονται για το καθαρισμένο και αναβαθμισμένο βιοαέριο, προκειμένου να εξασφαλιστεί ποιότητα εφάμιλλη με εκείνη του φυσικού αερίου, συμπεριλαμβανομένης της περιεκτικότητας σε μεθάνιο, και αν η περιεκτικότητά του σε οξυγόνο δεν υπερβαίνει το 1%. 29 Πολυχλωροδιβενζοφουράνια και πολυχλωροδιβενζοδιοξίνες. Οι ποσότητες πολυχλωροδιβενζοφουρανίων και πολυχλωροδιβενζοδιοξινών υπολογίζονται με τη χρήση των ακόλουθων συντελεστών της Παγκόσμιας Οργάνωσης Υγείας (ΠΟΥ): συντελεστές τοξικής ισοδυναμίας στον άνθρωπο και τα θηλαστικά για τις διοξίνες και παρόμοιες με τις διοξίνες ενώσεις (TEF), όπως αξιολογήθηκαν εκ νέου το 2005: WHO 2005 TEF || || || 2,3,7,8-TCDD || 1 || 2,3,7,8-TCDF || 0 1,2,3,7,8-PeCDD || 1 || 2,3,4,7,8-PeCDF || 0 || || 1,2,3,7,8-PeCDF || 0 || || 1,2,3,6,7,8-HxCDF || 0 1,2,3,4,6,7,8-HpCDD || 0 || 2,3,4,6,7,8-HxCDF || 0 OCDD || 0 || 1,2,3,4,6,7,8-HpCDF || 0 || || 1,2,3,4,7,8,9-HpCDF || 0 || || OCDF || 0 Συντμήσεις: Hx = hexa, Hp = hepta, O = octa, P = penta, T = tetra. Παραπομπή: Van den Berg et al, The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds, Toxicological Sciences, τόμος 93, αριθ. 2, σ. 223–241 (2006). 30 Με την προϋπόθεση ότι το μείγμα, αν δεν περιείχε υποχλωριώδες νάτριο, θα περιλαμβανόταν στην κατηγορία 1 ως προς την υδάτινη τοξικότητα. 31 Στις περιπτώσεις όπου η συγκεκριμένη επικίνδυνη ουσία εμπίπτει στην κατηγορία 10 εύφλεκτων υγρών ή στην κατηγορία 11 εύφλεκτων υγρών, για τους σκοπούς της παρούσας Σύμβασης εφαρμόζονται οι ελάχιστες οριακές ποσότητες.